Danov chălm

Danov chălm (), alebo Sachat tepe () je pahorok, ktorý je jedným zo šiestich súčasných pahorkov v meste Plovdiv v Plovdivskej oblasti v južnom Bulharsku. 
Názvy.
Najčastejšie používané meno pahorku, teda "Sachat tepe" () znamená v preklade z turečtiny "Hodinový pahorok", alebo "Pahorok s hodinami" a vrch je tak nazvaný z dôvodu, že už od starých čias slúžil na meranie času, konkrétne mu tento názov dali osmanskí obyvatelia mesta z dôvodu starej hodinovej veže stojacej na jeho vrchu. Tento názov sa pre pahorok používa už od počiatkov osmanskej nadvlády v tejto oblasti. O pahorku sa pod týmto názvom zmienil aj turecký cestovateľ, spisovateľ a geograf Evliya Çelebi v knihe "Putovanie Evliyu Çelebiho po bulharských krajinách v strede 17. storočia", ktorá bola písaná počas jeho ciest po území dnešného Bulharska v rokoch 1651 – 1654 a v ktorej píše o pahorku pod názvom "Sachat tepe" na vrcholku ktorého sa nachádza hodinová veža, pripomínajúca minaret a o nádherných výhľadoch z tohto pahorku po meste. Oficiálny názov pahorku je "Danov chălm" (). Nápad na pomenovanie pahorku týmto názvom pochádza už z roku 1905 a to na pamiatku inicatívy na znovu zalesnenie plovdivských pahorkov s ktorým prišiel v roku 1881 vtedajší starosta Plovdivu Hristo Danov. Hristo G. Danov bol však s pahorkom zviazaný aj osobne, keďže na jeho severnom úpätí stála budova jeho tlačiarne. Hodinová veža na vrchole pahorku plnila okrem funkcie merania času aj funkciu požiarnej hlásky. Požiare ohlasoval príslušný zodpovedný človek výstrelmi z kanónu, ktorému sa v bulharčine hovorí "top" (). Toto zapríčinilo vznik ďalšieho názvu, akým sa v minulosti pahorku hovorilo - "Topčitepe" (). V minulostí bol pahorok na krátký čas pomenovaný aj oficiálnym názvom "Vasil Kolarov" (). Podľa niektorých autorov pahorok v minulosti niesol aj názov "Orfeev chălm" (), tento názov však nie je písomne doložený.
Lokalizácia.
Pahorok sa nachádza v centrálnej časti mesta Plovdiv zhruba 46 metrov nad úrovňou mesta a v nadmorskej výške Danov chălm sa nachádza v najviac urbanizovanej časti mesta len zhruba 60 – 70 metrov západne od hlavnej pešej zóny mesta - ulice "Kňaz Aleksandăr I". Adminištratívne patrí pod plovdivský rajón "Centralen". V tesnej blízkosti sa rozprestiera veľké množstvo ako obytných tak aj užitkových budov. Hranice pahorku sú vymedzené zo severu ulicou „Hristo G. Danov“, z východu ulicou „Kňaz Aleksandăr I“ z juhu ulicou „Dundukov“ a zo západu ulicou „Preslav“ v celej jej dĺžke až po bulvár „Ruski“ a následne samotným bulvárom do križovatky s ulicou „Hristo G. Danov“.
Opis.
Pahorok je tvorený syenitom, významná je z tohto hľadiska predovšetkým jeho vrchná časť, kde sa nachádzajú syanitové skaly vytvárajúce jedinečné morfologické formy, čo je jeden z dôvodov prečo, je vrchná časť pahorku je od roku chránená ako prírodná pamiatka pod názvom Danov chălm. Pahorok sa nachádza v centrálnej časti mesta Plovdiv zhruba 46 metrov nad úrovňou mesta a v nadmorskej výške Pahorok slúžil od dávnych čias ako miesto na meranie času, čo bolo doložené tým, že na východnom svahu pahorku boli objavené pozostatky vodných a slnečných hodín z obdobia Starovekéko Ríma. Pahorok má v skutočnosti dva vrcholy. Severnému, na ktorom stojí stará hodinová veža sa hovorí Sacha () a južnému s budovou televíznej veže sa hovorí Toplar (). Vrcholová časť pahorku je parkovo upravená a vhodná pre oddych. Poskytuje výhľady na celé mesto Plovdiv. Na najvyššom mieste pahorku na jeho severnom vrchole stojí pôvodne stredoveká osmanská hodinová veža v dnešnej podobe z roku 1812 vysoká 17,75 metra a o niečo nižšie na južnom vrchole sa nachádza stavba televíznej veže, ktorá bola dokončená 18. januára 1956. V 30. rokoch 20. storočia stála v sedle medzi severným a južným vrcholom pahorku budova reštaurácie s terasami a s fontánou pred samotnou budovou, ktorá fungovala do 60. rokoch 20. storočia. Kúsok od reštaurácie sa nachádzala aj kamenná kašna. Dnes už sa tam tieto stavby nenachádzajú a neostali po nich ani zvyšky. Nižšie časti svahov pahorku Sachat tepe sú zastavané a to predovšetkým obytnými budovami najmä z 19. a 20. storočia. Nachádzajú sa tu však aj sakrálne (evanjelický kostol) a účelové stavby ako napríklad letné kino "Orfeus". Svahy pahorku boli zastavané od dávnych čias čo dokazujú jednak vykopávky z obdobia Starovekého Ríma, ale aj písomné zápisy. Napríklad už turecký cestovateľ, spisovateľ a geograf Evliya Çelebi sa vo svojich zápiskoch zo 17. storočia zmieňoval o tom, že severné a západné svahy pahorku sú zastavané. 
Pamiatky.
"Kultúrne pamiatky"
Na území pahorku sa nachádza viacero kultúrnych pamätihodností. Sú to predovšetkým:
"Chránené územia"
Vrchná časť pahorku je od roku chránená ako prírodná pamiatka pod názvom Danov chălm.